《奉和圣制重阳日中外同欢以诗言志因示百僚》
唐代·权德舆

玉醴宴嘉节，拜恩欢有馀。煌煌菊花秀，馥馥萸房舒。

白露秋稼熟，清风天籁虚。和声度箫韶，瑞气深储胥。

百辟皆醉止，万方今宴如。宸衷在化成，藻思焕琼琚。

微臣徒窃抃，岂足歌唐虞。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。